Zdravo,

Ja sam Courtney iz službe "WomenLivingWell.org" koja je domaćin za Dobro Jutro Djevojke.

Mi čitamo Bibliju, od korica do korica, 1 poglavlje dnevno, od ponedjeljka do petka.

Ovaj tjedan čitamo iz 1.Samuelove, poglavlja od 26-30.

Ono o čemu prvo želim govoriti je naš unutarnji dijalog.

Ono kada pričamo same sa sobom, unutarnji razgovor, svi oni glasovi u tvom umu koji te kritiziraju, pitaju:

"što ne valja s tobom?", "zašto nastavljaš to?", "zašto govoriš tako puno?" ili "zašto jedeš tako puno?" ili "zašto trošiš toliko puno?".

Možda ti govore da ne vrijediš puno, da nisi dostojna...

(Na engleskom postoji izraz za te glasove: "peanut gallery" i Courtney nam objašnjava odakle dolazi taj pojam.)

Pojam "peanut gallery" dolazi iz 19. Stoljeća kada su ljudi odlazili u kazalište. Najjeftinija sjedala su bila na kraju kazališta. Podsmjevači bi kupili najjeftinije karte, kikiriki i onda bi samo sjedili i kritizirali program.

Ponekad mi imamo tu publiku iz pozadine, zar ne, koja prolazi kroz naše misli, kao da nas promatra dok živimo svoje živote i samo kritizira naš svaki pokret.

Sotona je otac laži. Na ovaj način nam on dolazi.

Ne samo da nas postavlja da sumnjamo u sebe, već nas stavlja u situaciju da sumnjamo u Boga.

I onda... on kaže: "Zar Bog zaista voli tebe?" ili "Mislim, ako te Bog zaista voli zar bi dozvolio da ti se ovo dogodi?" ili "Pogledaj one ljude tamo... grješnici, oni nemaju posljedica, izgleda da se baš dobro zabavljaju. Jesi li sigurna da je Božja Riječ istina?"

Ponekad nam ta unutrašnja, ometajuća publika dolazi sa strahovima, donosi nam strah od sutra...

Ili... dolazi sa depresijom dok promišljamo o svojoj prošlosti...

Svaka od nas ima tu publiku iz pozadine, neke više od drugih.

Čak i ja... dok sam pripremala ovaj video što ću i kako reći, kada sam bila spremna snimati i otišla do ormara da odaberem odjeću, u mojim mislima je počela igra: zar se stvarno trebaš gnjaviti s ovim snimanjem, možda bi bilo bolje da samo napišeš članak, zar stvarno trebaš snimiti još jedan video...

I počela sam sumnjati u samu sebe, to je ta publika iz pozadine! Onda sam rekla: ne! stani! Započela si ovo proučavanje s video snimkama, onda i završi tako! Učini ono što treba biti učinjeno!

Danas, u 1.Samuelovoj 29, vidimo Davida koji se nije predao pred pozadinskom publikom.

U ovom, 29.poglavlju, David odlazi Filistejcima i nudi im pomoć u borbi s njihovim neprijateljima. Ali, oni odgovaraju: ne, hvala, ne treba nam. I oni su ga odbili.

Dok se okreće i vraća svom domu gdje žive žene i djeca njegove vojske i vidi dim kako se diže. Amalečani su spalili grad i oteli žene i djecu.

Trenutna reakcija Davidove vojske je da su se okrenuli protiv njega i htjeli su ga kamenovati.

Prava pozadinska publika?

Pogledaj, svi su protiv Davida: Filistejci ga ne žele, njegova vojska ga želi ubiti, ostao je bez svoje obitelji, ostao je bez svojih prijatelja, nema se kome obratiti...

To je ono mjesto gdje Sotona želi da budemo.

Želi nas izolirati. Želi da smo sami, samo on i mi, želi nas slomiti.

Ali, David nije stao razmišljati o sebi da je loš vođa, kako, uopće, ja mogu biti kralj Izraela...

O, ne!

On odlazi ravno k Bogu!

Tako u 1.Samuelovoj, u 30. poglavlju u 6. Stihu čitamo:

"...no David se ohrabri u Gospodinu, svome Bogu."

David je znao odakle dobiva snagu i nije čekao nekoga, tko će doći i ohrabriti ga, nije otišao kupiti knjigu kako pomoći samome sebi i dobiti snagu...

Ne! Piše: David se ohrabrio! On je ohrabrio samog sebe! Otišao je direktno Bogu, izvoru svoje snage!

Kada čitamo knjigu Psalama... moj Bože, vidiš kako David zna tko je njegov Spasitelj! Kroz cijelu knjigu Psalama, David vapi Bogu: pogledaj moje neprijatelje, pobjeđuju me, pomogni mi Gospodine, koliko dugo moram čekati, pomogni mi, spasi me...

Ta knjiga je ispunjena boli, strahom, očajnim strahom... on stvarno vodi unutarnji razgovor...

Ali, ovdje vidimo da svoju snagu dobiva od Boga.

U 1.Samuelovoj 30:17, nakon što je našao svoju snagu u Gospodinu, vidimo da se vratio u bitku i tukao ih od sumraka do večeri idućeg dana – nemoj propustiti ovaj detalj!

Nakon što se osnažio u Gospodinu, skuplja svoju vojsku i odlazi u borbu protiv Amalečana. 200 mu se nije pridružilo jer su bili preiscrpljeni, što može biti obeshrabrujuće.

Ali, onda piše da se borio od sumraka do večeri idućeg dana - ta borba je bila teška.

Nije pobijedio lako. Bog ga je osnažio i sve je odmah bilo riješeno. Ne!

Ne! Morao se boriti! Morao se boriti, snažno!

On se nije predao! Učinio je pravu stvar!

Prijatelji, moramo se boriti!

Moramo nastaviti slušati glas istine! Slušati Božji glas!

Možda si u neredu, problemima... možda tvoj unutarnji razgovor je: ti si sve pogoršala, ti nisi dobra...

To nije istina.

To nije ono što Bog govori o tebi!

On kaže: da, možda si sve zapetljala, ali Ja te volim!

Ja sam Bog koji daje drugu šansu.

Dođi k meni, pokaj se."

Bog te voli i Njegova ljubav nam je pokazana.

U Poslanici Rimljanima piše da je Njegova ljubav pokazana na križu, dok smo još bili grješnici Krist je umro za nas.

Ljubav koju Bog ima za nas ne temelji se na djelima, već na vjeri.

To je vjera. Temeljena je na milosti.

To je istina.

Ali, mi moramo osnažiti sebe u Gospodinu. Mi moramo govoriti istinu sebi. Mi moramo biti u Božjoj Riječi.

To nitko ne može učiniti za tebe.

Daj otkaz toj pozadinskoj publici u svojoj glavi koja ti laže!

Slušaj istinu! Slušaj Božju Riječ!

Uđi u nju!

Biblija je živa i djelotvorna!

Bog nam je dao 66 knjiga u Bibliji i vjerujem da želi da čitamo svih 66 knjiga u Bibliji.

Nastavi biti u Božjoj Riječi!

Ohrabri sebe samu u Gospodinu!

Nastavi hodati s Kraljem!